A BIZOTTSÁG 1701/2005/EK RENDELETE
(2005. október 18.)
a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló 1782/2003/EK tanácsi rendeletben meghatározott egységes támogatási rendszer végrehajtására vonatkozó részletes szabályok megállapításáról szóló 795/2004/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és a 2529/2001/EK rendeletek módosításáról szóló, 2003. szeptember 29-i tanácsi rendeletre (1) és különösen annak 145. cikke c), d) és f) pontjaira,
mivel:
(1)
A 795/2004/EK bizottsági rendelet (2) 2005-től bevezeti az egységes támogatási rendszer végrehajtására vonatkozó szabályokat. A rendszer nemzeti szinten történő igazgatási és operatív végrehajtásának tapasztalatai azt mutatták, hogy bizonyos tekintetben további részletes szabályokra van szükség, másrészről a meglévő szabályokat világosabban kell megfogalmazni, és ki kell igazítani.
(2)
Különösképpen indokolt pontosítani az állandó kultúrák és az évelő növények fogalom-meghatározásának alkalmazását az egységes támogatási rendszerrel kapcsolatos jogosultsági feltételekkel kapcsolatban, az 1782/2003/EK tanácsi rendelet IV. és IVa. címeiben meghatározott támogatási rendszereket, továbbá a pihentetett terület alapanyag-termelésre való használatát illetően ugyanezen rendelet alkalmazásának részletes szabályozásáról szóló, 2004. október 29-i 1973/2004/EK bizottsági rendelet (3) 16. fejezetében foglaltaknak megfelelően, valamint az 1782/2003/EK rendelet 88. cikke szerinti, energianövényekre vonatkozó támogatási programmal kapcsolatban.
(3)
Különösen az egyes szántóföldi növények termelői számára támogatási rendszer létrehozásáról szóló, 1999. május 17-i 1251/1999/EK tanácsi rendeletben (4) előírt, a szántóföldi növényekre vonatkozó korábbi rendszer értelmében az állandó kultúrákkal beültetett, és alapanyag-termelésre használt pihentetett földterület, illetve az évelő növényekkel beültetett földterület területalapú támogatásban részesülhet. Az 1782/2003/EK rendelet 54. cikkének (2) bekezdése korlátozza azon földterületek támogathatóságát, amelyek a 2003. évi területalapú támogatás iránti kérelmekre előírt időpontban nem állandó kultúrákkal voltak beültetve, míg az említett rendelet 53. cikkének alkalmazásában az említett cikk hivatkozott bekezdése az állandó kultúrákkal beültetett és alapanyag-termelésre használt földterületeket nem zárja ki a kifizetési jogosultságok megállapításából, mivel e földterületek a bázisidőszak során már részesültek a közvetlen kifizetésekből. Ezért indokolt a 2003-ban ilyen növényi kultúrákat az említett, pihentetett földterületre, illetve évelő növényekre vonatkozó sajátos rendszerben termesztő mezőgazdasági termelők számára lehetővé tenni azt, hogy e földterületet sorrendben e rendelet 53. cikkében említett területpihentetésre vonatkozó támogatás megállapítására, valamint a megállapított területpihentetési jogosultságok alkalmazására használják.
(4)
Ezen túlmenően, mivel az 1782/2003/EK rendelet 59. cikkében előírt regionális modell szerint a kifizetési jogosultságok megállapításának báziséve a 795/2004/EK rendelet 38. cikkének (1) bekezdése értelmében az egységes támogatási rendszer alkalmazásának első éve, ezért helyénvaló annak pontosítása, hogy az 1782/2003/EK rendelet 55b. cikkében említett célokra felhasznált, állandó kultúrákkal beültetett pihentetett földterületeket, valamint az állandó kultúrákkal beültetett földterületeket - amelyekre ugyancsak vonatkozik az említett rendelet 88. cikkében előírt energianövényekre vonatkozó támogatás iránti kérelem - támogatható hektárszámnak kell tekinteni a területpihentetési támogatás megállapítása és felhasználása céljából.
(5)
Továbbá pontosítani kell, hogy mely növényi kultúrákat lehet pihentetett földterületen termeszteni, és mely növényi kultúrákat lehet energiatermelési céllal olyan földterületen termeszteni, amelyre vonatkozik az energianövényekre vonatkozó egységes támogatási rendszer. Ezért indokolt azon lehetőség biztosítása, mely szerint a kifizetési jogosultságokat az 1973/2004/EK rendelet 16. fejezetének rendelkezései értelmében, az állandó növényi kultúrákkal bevetett, és alapanyag-termelésre használt földterületek, valamint az 1782/2003/EK rendelet 88. cikkében meghatározott rendszerben energianövények termesztésére használt növények vonatkozásában megállapított jogosultsági feltételeknek megfelelően lehet felhasználni.
(6)
A 795/2004/EK rendeletet ezért ennek megfelelően módosítani kell.
(7)
Mivel a 795/2004/EK rendelet 2005. január 1-től lép hatályba, indokolt annak előírása, hogy e rendeletet ezen időponttól számítva, visszamenőleges hatállyal kell alkalmazni, és következésképpen a 2005. évi területalapú támogatás iránti kérelmet benyújtó mezőgazdasági termelők számára az egységes kérelmek módosítását indokolt engedélyezni.
(8)
Az e rendeletben előírt intézkedések összhangban vannak a Közvetlen Kifizetések Irányítóbizottságának véleményével,
ELFOGADTA EZT A RENDELETET:
1. cikk
A 795/2004/EK rendelet a következőképpen módosul:
1.
A 2. cikk c) és d) pontjának helyébe a következő szöveg lép:
„c)
»állandó kultúrák«: az állandó legelőtől eltérő, vetésforgón kívüli kultúrák, amelyek öt évig, illetve ennél hosszabb ideig foglalják el a földterületet, és ismétlődően termést hoznak, ideértve a 2000/115/EK bizottsági határozat (5) I. mellékletének G/05 pontjában meghatározott faiskolákat és a rövid vágásfordulójú sarjerdőket is (KN-kód: ex 0602 90 41), kivéve az évelő növényeket és azok faiskoláit.
d)
»évelő növények«: a következő termények növényei, és az ilyen évelő növények kertészetei:
KN-kód
0709 10 00
Articsóka
0709 20 00
Spárga
0709 90 90
Rebarbara
0810 20
Málna, földi szeder, faeper és kaliforniai málna
0810 30
Fekete, fehér vagy piros ribiszke és egres
0810 40
Tőzegáfonya, fekete áfonya és a Vaccinium nemhez tartozó más gyümölcs
2.
A szöveg a következő 3b. cikkel egészül ki:
„3b. cikk
Támogathatóság
(1) Az 1782/2003/EK rendelet 44. cikke (2) bekezdésének alkalmazásában a támogatási jogosultságok megállapításához és felhasználásához az alábbiak tekinthetők támogatható hektárszámnak:
a)
rövid vágásfordulójú sarjerdővel (KN-kód: ex 0602 90 41), Miscanthus sinensis-sel (KN-kód: ex 0602 90 51), illetve Phalaris arundicea-val (kanáriköles) 2004. április 30. és 2005. március 10. között beültetett területek.
b)
rövid vágásfordulójú sarjerdővel (KN-kód: ex 0602 90 41), Miscanthus sinensis-sel (KN-kód: 0602 90 51), illetve Phalaris arundicea-val (kanáriköles) 2004. április 30. előtt között beültetett, és - az egységes támogatási rendszerhez való pályázás céljából - 2004. április 30. és 2005. március 10. között bérbe vett, vagy vásárolt terület.
(2) Az 1782/2003/EK rendelet 51. cikkének alkalmazásában az e rendelet 55b. cikkében említett célokra felhasznált, állandó kultúrákkal beültetett pihentetett földterületet, valamint az állandó kultúrákkal beültetett területeket - amelyekre ugyancsak vonatkozik az e rendelet 88. cikkében előírt energianövényekre vonatkozó támogatás iránti kérelem - támogatható hektárszámnak kell tekinteni sorrendben a területpihentetési támogatás, valamint a támogatási jogosultságok felhasználása céljából.
(3) Az 1782/2003/EK rendelet 54. cikke (2) bekezdésének alkalmazásában az állandó kultúrával bevetett, és az 1251/1999/EK tanácsi rendelet (6) 6. cikkének (3) bekezdésében megállapított célokra felhasznált pihentetett területet, amely 2003-ra részesült az említett rendelet 2. cikkének (2) bekezdésében megállapított területalapú támogatásban, támogatható hektárszámnak kell tekinteni az 1782/2003/EK rendelet 53. cikkében hivatkozott területpihentetési támogatások felhasználása céljából.
(4) Az 1782/2003/EK rendelet 51. cikkének sérelme nélkül, az említett rendelet 54. cikke (2) bekezdésének alkalmazásában az évelő növényekkel beültetett területet a 2003-ra vonatkozó területalapú támogatás iránti kérelem benyújtásának időpontjában támogatható hektárszámnak kell tekinteni az említett rendelet 53. cikkében említett területpihentetési támogatás felhasználása céljából.
(5) Az 1782/2003/EK rendelet 60. cikkének sérelme nélkül, amennyiben egy tagállam él az említett rendelet 59. cikkében előírt lehetőséggel,
a)
az 1782/2003/EK rendelet 63. cikke (2) bekezdésének alkalmazásában az állandó kultúrával bevetett, és az 1251/1999/EK rendelet 6. cikkének (3) bekezdésében említett célokra felhasznált pihentetett területet, amely 2003-ra részesült az említett rendelet 2. cikkének (2) bekezdésében megállapított területalapú támogatásban, támogatható hektárszámnak kell tekinteni a területpihentetési támogatások megállapítása céljából.
b)
az 1782/2003/EK rendelet 63. cikke (2) bekezdésének alkalmazásában az állandó kultúrával bevetett, és az 1782/2003/EK rendelet 55. cikkének b) pontjában megállapított célokra felhasznált területet támogatható hektárszámnak kell tekinteni a területpihentetési támogatások megállapítása céljából;
c)
az 1782/2003/EK rendelet 59. cikke (4) bekezdésének alkalmazásában az állandó kultúrával bevetett, és az 1782/2003/EK rendelet 88. cikkében előírt, az energianövényekre vonatkozó támogatás iráni kérelem hatálya alá tartozó területet támogatható hektárszámnak kell tekinteni a támogatási jogosultságok megállapítása céljából;
d)
az 1782/2003/EK rendelet 59. cikke (4) bekezdésének alkalmazásában az évelő növényekkel beültetett területet támogatható hektárszámnak kell tekinteni a támogatási jogosultságok megállapítása céljából.
(6) A 2005-ben az e rendelet (2)-(5) bekezdéseinek alkalmazása által érintett mezőgazdasági termelők 2005. október 19-én. napjától számított négy héten belül, vagy az érintett tagállamok által megállapított időpontig módosíthatják egységes kérelmüket.
3.
A 48a. cikk a következőképpen módosul:
1.
A (4) bekezdés helyébe a következő szöveg lép:
„Az e rendelet 3b. cikkében és 6. és 7. fejezetében az 1782/2003/EK rendelet 58. és 59. cikkére vagy 58. cikk (1) bekezdésére és 59. cikk (1) bekezdésére tett bármely hivatkozást az 1782/2003/EK rendelet 71e. cikkére való hivatkozásnak kell tekinteni.”
2.
A (6) bekezdés helyébe a következő szöveg lép:
„Az e rendelet 3b. cikkében, 8. cikkének (2) bekezdésében, 9. cikke (1) bekezdésének (e) pontjában, 41. cikkében és 50a. cikkében az 1782/2003/EK rendelet 60. cikkére tett bármely hivatkozást az 1782/2003/EK rendelet 71g. cikkére való hivatkozásnak kell tekinteni.”
3.
A (7) bekezdés helyébe a következő szöveg lép:
„Az e rendelet 39., 43. és 48b. cikkében az 1782/2003/EK rendelet 63. cikke (2) bekezdésére tett bármely hivatkozást az 1782/2003/EK rendelet 71j. cikk (2) bekezdésére való hivatkozásnak kell tekinteni.”
4.
A (8) bekezdés helyébe a következő szöveg lép:
„A 3a. cikket, a 3b. cikk (1), (3) és (4) bekezdését, valamint a 7., 10., 12-17., 27., 28., 30., 31., 31a., 40., 42., 45-46. és 49. cikkeket nem kell alkalmazni.”
5.
A következő új, (10) bekezdést kell beilleszteni:
„Az e rendelet 3b. cikkében az 1782/2003/EK rendelet 59. cikkének (4) bekezdésére való bármely hivatkozást az 1782/2003/EK rendelet 71f. cikkének (2) bekezdésére tett hivatkozásnak kell tekinteni.”
2. cikk
Ez a rendelet az Európai Unió Hivatalos Lapjában való kihirdetése napján lép hatályba.
Ezt a rendeletet 2005. január 1-től kell alkalmazni.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2005. október 18-án.